
                                                                       PLx 108/2025
Către 

BIROUL PERMANENT AL

CAMEREI DEPUTAŢILOR


Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.12/2025 privind acordarea unui sprijin financiar pentru unele categorii de pensionari în anul 2025, precum şi pentru completarea unor acte normative, trimis spre dezbatere în fond Comisiei pentru muncă și protecție socială și Comisiei pentru buget, finanțe și bănci, în procedură de urgenţă, cu adresa nr. PLx 108/2025 din 14 aprilie 2025.
	PREŞEDINTE, 

Adrian Solomon
	    PREŞEDINTE, 

     Bogdan-Iulian HUŢUCĂ

RAPORT COMUN

asupra 
Proiectului de lege pentru aprobarea Ordonanţei de urgenţă a Guvernului nr.12/2025 privind acordarea unui sprijin financiar pentru unele categorii de pensionari în anul 2025, precum şi pentru completarea unor acte normative
În conformitate cu prevederile art. 95 și 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială și Comisia pentru buget, finanțe și bănci au fost sesizate, prin adresa nr. PLx 108/2025 din 14 aprilie 2025, pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.12/2025 privind acordarea unui sprijin financiar pentru unele categorii de pensionari în anul 2025, precum şi pentru completarea unor acte normative.
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.12/2025, prin care se instituie măsuri privind acordarea unui sprijin financiar, în anul 2025, în cuantum de 800 lei, în 2 tranşe egale a câte 400 lei în luna aprilie 2025, respectiv decembrie 2025, pentru pensionarii sistemului public de pensii şi pensionarii sistemului pensilor militare de stat aflaţi în evidenţa caselor teritoriale/caselor de pensii sectoriale ale căror venituri sunt mai mici sau egale cu 2574 lei. 


La întocmirea prezentului raport comun, comisiile au avut în vedere avizele favorabile transmise de către: 

· Consiliul Legislativ (nr.138/13.03.2025) 
· Consiliul Economic şi Social (nr.1747/12.03.2025)
· Comisia juridică, de disciplină şi imunităţi (nr.4c-13/222/22.04.2025)
· Comisia pentru administraţie publică şi amenajarea teritoriului 
(nr.4c-7/181/06.05.2025)
· Comisia pentru drepturile omului, culte şi problemele minorităţilor naţionale (nr.4c-6/168/08.05.2025)
· Comisia pentru egalitatea de şanse pentru femei şi bărbaţi 
(nr.4c-20/77/07.05.2025)
· Comisia pentru apărare, ordine publică şi siguranţă naţională 
(nr.4c-15/98/03.06.2025).
În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate.

Membrii Comisiei pentru buget, finanţe şi bănci au examinat proiectul de lege în ședința cu prezenţă fizică şi online din data de 21 aprilie 2026. La lucrările comisiei, deputații şi-au înregistrat prezenţa conform listei de prezenţă.
La dezbaterea proiectului de lege a participat, în calitate de invitat, doamna Silvia-Monica Dinică -  Secretar de Stat la Ministerul Muncii, Familiei, Tineretului și Solidarității Sociale.
În urma examinării proiectului de lege şi a opiniilor exprimate, membrii comisiei au hotărât, cu majoritate de voturi, adoptarea proiectului de lege în forma adoptată de Senat.
Membrii Comisiei pentru muncă și protecție socială au examinat proiectul de lege în ședința din data de 13 mai 2026. La lucrările comisiei, deputații şi-au înregistrat prezenţa, fizic sau online, conform listei de prezenţă.
La dezbaterea proiectului de lege a participat, în calitate de invitat, doamna Silvia-Monica Dinică -  Secretar de Stat la Ministerul Muncii, Familiei, Tineretului și Solidarității Sociale.

În urma examinării proiectului de lege şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege în forma adoptată de Senat.
Senatul, în calitate de primă Cameră sesizată, a adoptat proiectul de lege în ședința din 7  aprilie 2025.
Conform prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare,  Camera Deputaţilor este Cameră decizională. 


În raport cu obiectul şi conţinutul său, proiectul de lege face parte din categoria legilor ordinare.

În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să transmită plenului Camerei Deputaţilor prezentul raport comun, prin care propun adoptarea proiectului de Lege în forma adoptată de Senat.
	PREŞEDINTE,

Adrian SOLOMON
	PREŞEDINTE,

Bogdan – Iulian HUȚUCĂ


	SECRETAR,

Marius-Constantin BUDĂI


	SECRETAR,

Iulius – Marian FIRCZAK  

	Şef birou Lidia Vlădescu

Consilier parlamentar Daniela Toma

	Şef serviciu Giorgiana Ene
Consilier parlamentar Cristina Panfili

